'''Keith Richards''' (eller Keith Richard) (født [[18. december]] [[1943]]) er en engelsk [[guitar]]ist, [[sangskriver]], [[sanger]]. Han var med til at grundlægge den engelske gruppe [[The Rolling Stones]] i [[1962]]. Sammen med sangskrivningspartneren og forsangeren [[Mick Jagger]] har han skrevet sange som ''"[[(I Can't Get No) Satisfaction|Satisfaction]]"'', ''"[[Jumpin' Jack Flash]]"'', ''"[[Miss You]]"'', og ''"[[Start Me Up]]"''. Selvom han har haft en solokarriere og gæsteoptrådt på andre kunstners albums, er det hans tilknytning til [[The Rolling Stones]] der har stadfæstet ham som musiker. I magasinet [[Rolling Stone]] fra [[2003]] blev Richards stemt ind på en 10. plads over verdens bedste [[guitarist]]er.<ref>{{Cite web |url=http://www.rollingstone.com/news/story/5937559/ |title=En: De 100 bedste guitarister |access-date=28. maj 2007 |archive-date=12. februar 2021 |archive-url=https://web.archive.org/web/20210212205226/https://www.rollingstone.com/music/music-news/ |url-status=dead }}</ref>
Levende_personer Musik Historie Organisationer